Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 569

c) Szemléletformálás (szaktanácsadási rendszer bõvítése a környezet- és természetkímélõ földhasználati eljárásokról; falugazdászok továbbképzése; a falusi turizmus ismertségének növelése) Az elõrehaladás mutatói: — a Nemzeti Agrár-környezetvédelmi Program támogatásában részesülõ földterületek = területi kiterjedésének alakulása, = mûvelési ág szerinti megoszlása, = az ország mezõgazdasági hasznosítású területeihez viszonyított aránya, — a Nemzeti Agrár-környezetvédelmi Program által folyósított támogatások összegének alakulása, valamint e támogatások aránya a jövedelemforrások megoszlásában, — a programokban résztvevõ gazdálkodók száma. 3.7. Vizeink védelme és fenntartható használata akcióprogram Helyzetértékelés Magyarország természeti, vízrajzi és földrajzi elhelyezkedése miatt sajátos vízháztartási viszonyokkal rendelkezik. Az ország egy fõre jutó felszíni vízkészlete a legnagyobbak közé tartozik Európában, azonban a készletek térbeli és idõbeli eloszlása nem illeszkedik az igényekhez. Ennek következtében jelentõs árvízi és aszály okozta konfliktusok, illetve károk fordulhatnak elõ. Meghatározó jelentõségû, hogy a felszíni vízkészletnek 96%-a külföldrõl származik, minõségét ezért nagymértékben a határokon kívüli terhelések határozzák meg. A szennyvíztisztítási programok elõrehaladása, illetve a közép-kelet-európai gazdasági struktúraváltás következtében, valamint a nagy hígítási kapacitásnak köszönhetõen nagy folyóink vízminõsége elfogadható. Kisvízfolyásaink állapota rosszabb, mert a terhelések esetenként lényegesen meghaladják az öntisztuló képesség mértékét. A felszíni vizek minõségi állapotát (csökkenõ okozati sorrendben) a tisztítatlan szennyvizek miatti mikrobiológiai, a fõként külföldi eredetû tápanyagháztartási, valamint oxigénháztartási jellemzõk, és végül a szerves és szervetlen mikroszennyezõk határozzák meg. Gyakori a külföldrõl származó, általában súlyos, havária jellegû szennyezések elõfordulása. Állóvizeink és tározóink az eutrofizálódás eltérõ mértékû jeleit mutatják. Az ökológiai vízigény biztosítása is egyre fokozottabb figyelmet igényel. Az ország ivóvízellátása meghatározó mértékben a felszín alatti vízbázisokra épül és ez a jövõben is így marad. A felszín alatti vizek minõségét, az üzemelõ és a távlati ivóvízbázisokat sok térségben a pontszerû (szennyvízszikkasztás, állattartó telepek, illegális, illetve szakszerûtlen kialakítású hulladéklerakók szivárgó vizei) és a helytelen mûtrágyahasználat, illetve a légköri kiülepedés okozta diffúz szennyezõforrások, elsõsorban a nitrátosodás elõidézésével veszélyeztetik. Teljes körû felmérések hiányában az országos kép csak mozaikosan ismert, mérési adatok a mûködõ vízbázisok kitermelt vizének minõségérõl állnak rendelkezésre. Az ivóvízellátásra használt mélységi vizek egy részében a természetes eredetû anyagoknak (arzén, bór, szervesanyag, ammónium, vas és mangán) az ivóvízben megengedhetõnél nagyobb koncentrációi fordulnak elõ. Jó minõségûek a partiszûrésû és a karsztvízbázisok vizei. A vízkészletek védelme érdekében fontos szempont a beruházások vízbázisokat, vésztározókat és fakadóvizes területeket érintõ elhelyezésének visszaszorítása. A felszín alatti víz és a földtani közeg civilizációs eredetû szennyezõdése a legtöbb esetben többéves folyamat, a veszélyeztetés hosszú ideig fennáll, a természetes úton való lebomlás számottevõ mértékben csak a szennyezõ anyagok egy csoportjánál következik be. Rejtett módon vannak jelen a felszín alatti környezetben, ezért felismerésük és azonosításuk célirányos diagnosztikai módszerek alkalmazását igényli. Az Akcióprogram átfogó céljai: — a Víz Keretirányelv ütemezett hazai feladatainak idõarányos végrehajtása; — az üzemelõ és távlati vízbázisok, valamint a kiemelt vízvédelmi területek védelme; — az ésszerû vízhasználat és a szennyezéscsökkentõ technológiák széles körû elterjesztése; — a települési szennyvíz kezelésének fejlesztése, figyelembe véve a település sajátosságait (pl. méret, gazdaságos csatornázhatóság); — a kommunális szennyvíziszapok hasznosítási arányának növelése; — a felszín alatti vízkészletet veszélyeztetõ környezetkárosodások felszámolása; — diffúz (nem pontszerû) szennyezések csökkentése (átfogó tárcaközi és a környezeti elemeket átfogó programokkal). A Vizeink védelme és fenntartható használata akcióprogram specifikus és operatív célkitûzései 3.7.1. A Víz Keretirányelv ütemezett hazai feladatainak idõarányos végrehajtása

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes